

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālr. 65404344, 65404368, fakss 65421941

e-pasts info@daugavpils.lv www.daugavpils.lv

**LĒMUMS**

Daugavpilī

2020.gada 21.maijā **Nr.190**

 (prot.Nr.22, 6.§)

**Par atbalstu projektam “Gastronomiskais tūrisma maršruts “Latgales šmakovkas ceļš”” un apropriācijas palielināšanu**

Pamatojoties uz likuma "Par pašvaldībām" 21.panta pirmās daļas 2.punktu, likuma "Par pašvaldību budžetiem" 30.pantu, saskaņā ar Latgales reģiona attīstības aģentūras 2020.gada 6. maija vēstuli Nr. 01-05/10 „Par Valsts Kultūrkapitāla fonda mērķprogrammas “Atbalsts kultūras programmām reģionos” projektu konkursa „Latvijas valsts mežu un Valsts kultūrkapitāla fonda atbalstītā Latgales kultūras programma 2020” rezultātiem, un ņemot vērā Daugavpils pilsētas domes Izglītības un kultūras jautājumu komitejas 2020.gada 14.maija sēdes atzinumu, Daugavpils pilsētas domes Finanšu komitejas 2020.gada 14.maija sēdes atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav,**Daugavpils pilsētas dome nolemj:**

1. Atbalstīt Daugavpils pilsētas pašvaldības tūrisma attīstības un informācijas aģentūras(reģ.Nr.90010652160, juridiskā adrese: Rīgas iela 22A, Daugavpils) dalību Valsts Kultūrkapitāla fonda finansētajā projektā: “Gastronomiskais tūrisma maršruts “Latgales šmakovkas ceļš”” saskaņā ar 1.pielikumu.
2. Palielināt apropriāciju Daugavpils pilsētas pašvaldības tūrisma attīstības un informācijas aģentūrai pamatbudžeta programmai „Eiropas Savienības un citu finanšu instrumentu finansētie projekti” saskaņā ar 2.pielikumu.

Pielikumā: 1. Projekta “Gastronomiskais tūrisma maršruts “Latgales šmakovkas ceļš”” apraksts.

2. Daugavpils pilsētas pašvaldības tūrisma attīstības un informācijas aģentūras pamatbudžeta programmas „Eiropas Savienības un citu finanšu instrumentu finansētie projekti” ieņēmumu un izdevumu tāmes grozījumi 2020.gadam.

Domes priekšsēdētājs A.Elksniņš

### Dokuments ir parakstīts ar drošu elektronisko parakstu un satur laika zīmogu